Jabuli 99
Rwot aye kabaka ma loyo ducu
1-Rwot tye ka loc, wek rok ducu komgi omyel!
En obedo i WI komker mere ma gicibo i wi lukerubi; wek lobo oyeŋŋe!
2Rwot dit i Cion;
en loyo lwak me rok ducu.
3Wek gin ducu gipak nyiŋi madit me deyo ma kelo lworo!
En ŋat Maleŋ!
4Kabaka matek, ma maro ŋolo kop kakare,
in aye ma ikelo ŋolo kop maromrom:
ikelo ŋolo kop kakare ki kit ma atir,
imiyo omoko matek i kin jo pa Yakobo.
5Wudwor Rwot Lubaŋawa,
wuwore i nyim kom me teno tyene. En ŋat maleŋ!
6Moses ki Aron bene onoŋo gubedo tye i kin ajwagine,
Camuel bene onoŋo tye i kin jo ma gilwoŋo nyiŋe.
Gukok bot Rwot, ci Rwot ogamo doggi.
7-Oloko kwedgi ki i wir pol;
gugwoko lok me cadenne,
ki cik ma en omiyo botgi.
8Ai Rwot Lubaŋawa, in ceŋ igamo doggi,
ibedo botgi Lubaŋa ma lawek bal,
ento ibedo laculkwor me gin marac ma gutiyo.
9Wudwor Rwot Lubaŋawa,
dok wuwore i wi got mere maleŋ;
pien Rwot Lubaŋawa leŋ.
ssw_Latn luo_Latn dik_Latn luo_Latn fur_Latn luo_Latn luo_Latn luo_Latn luo_Latn luo_Latn luo_Latn luo_Latn est_Latn luo_Latn mri_Latn luo_Latn umb_Latn tpi_Latn luo_Latn luo_Latn lmo_Latn luo_Latn luo_Latn est_Latn luo_Latn est_Latn